JohanHeinsen/ENO huggingface dataset:
Viborger Samler, 1843-03-25
Ved en meget talrig Generalforsamling paa Thisted Raadstue den 20de Marts d. A., af Actieselskabet for en Dampskibsfart paa Liimfjorden, blev med Dissens af 2 Stemmer, vedtaget, at den forrige Generalforsamlings Beslutning og den Committeen givne Myndighed til Jndkjøb af et Dampskib skulle staae ukrænket ved Magt, dog saaledes, at hvis Committeen ikke maatte erklære sig for at beholde det, afdet hertil paa fri Besigt, forskrevne Dampskib, den da maae søge at anskaffe et Dampskib, af en saadan Størrelse, dog ikke over 50 Hestes Kraft, at det, foruden at opfylde Betingelserne for en Fart paa Liimfjorden, der er Actieselskadets Hovedhensigt, tillige hermed saa meget mueligt forener den Egenskab, i fornødent Tilfælde, at kunne forsøge en Fart udenfor Fjorden. Statutter for Selskabet bleve vedtagne. (Thisted Av.)
Viborger Samler, 1843-03-25
Ved Tallotteriets 1372de Trækning i Wandsbeck, den 21de Marts, udkom: Nr. 59. 37. 85. 53. 90.
Viborger Samler, 1843-03-25
Jmorgen prædiker i Domkirken Hr. Pastor Hindberg; i Søndresogns Kirke Hr. Pastor Ursin.
Viborger Samler, 1843-03-25
AVERTISSEMENTS. Med Pakkeposten i Gaar er arriveret et VII. Partie broderede Vare, bestaaende af Peleriner, Kraver, Haand=Manschetter & Lommetørklæder, som sælges til muligst billige Priser hos M. N. Samson.
Viborger Samler, 1843-03-25
Couleurte Hattetøier, Damaskes Theeduge, stukne Piquets Sengetæpper, Bomulds= og Halvsilke Herre- og Dame=Handsker, er ligeledes i Gaar arriveret og sælges billigt hos M. N. Samson.
Viborger Samler, 1843-03-25
Et meubleret Værelse med Sovecabinet er strax eller til 1ste Mai at faae tilleie hos Conditor Høyer. En Dreng der kan forevise god Skudsmaal, kan strax eller til 1ste Mai blive antaget i Reebslagerlære hos Nørager i Skive.
Viborger Samler, 1843-03-25
Placat. Tirsdagen den 18de April d. A., Formiddag Kl. 10, bliver, efter Begjæring af Hr. Kammerherre Baron de Bret ton og paa Grund af Bortflyttelse, paa hans Bopæl i denne Byes St. Mathiasgaden, foretaget Auction over en betydelig Deel mahogny og andre Meubler og Effecter, m.m. M. - Conditionerne erfares ved Auctionen og Cataloget over det Sælgende kan forinden faaes til Eftersyn her paa Comptoiret. Viborg, den 23de Marts 1843. E. Selmer.
Viborger Samler, 1843-03-25
Jfølge Forliig og Udlæg bliver det af Christen Christensens Enke Ane Pedersdatter iboende Huus paa Resen Mark i Fjends Herred, med derpaa værende Bygninger og tilliggende Jordeiendomme, af Hartkorn 3 Skpr. 1 3/4 Alb., opraabt til Bortsalg ved een Auction, der afholdes i selve Huset, Onsdagen den 12te April førstkommende, Kl. 10 Formiddag. Kjends Nørlyng Herredscontoir. Viborg, den 20de Marts F. Eberlin.
Viborger Samler, 1843-03-25
Mandagen den 3die April førstkommende, sælges ved Auction paa Mallinggaard i Thorning Sogn, omtrent 60 Tdr. gode Læggekartofler, hvoriblandt endeel tidligmodne. Ligeledes sælges nogle Meubler, endeel gode Sengeklæder, og nogle Stykker Kreaturer m. m. J. M. Borring.
Viborger Samler, 1843-03-27
71 Aarg. No. 49.
Viborger Samler, 1843-03-27
Kongelig allernaadigst privilegeret Fibore. to-Tidende. Forsendes med Brevposten i Danmark og Hertugdommerne. Hanonsonapan angaaer overorsonauHasenenstemmeressentereenstemmenMandagen den 27de Marts 1843. Denne Tidende redigeres af Adjunct Reis og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-03-27
Udenlandske Efterretninger. Storbritannien og Jrland. Opiumshandelen med China har i det engelske Underhuus fundet en farlig Modstander i Lord Ashley, der - som bekjendt - interesserer sig med Varme for alle Spørgsmaal, der høre til Humamitetens Gebeet. Det var den 14de Marts, at Lorden erklærede at han den 28de Marts vilde andrage paa den Resolution, at Huset antog at Opiumshandelen havde virket til at forstyrre de venskabelige Forhold imellen China og Jndien, at denne Handel indvirkede skadeligt paa Landets Manufacturinteresser og var aldeles uforenelig med det Britiske Folks Ære. Det var derfor nødvendigt, at Regjeringen tog Forholdsregler for at hæve et saa stort Onde. Det – som man skulde meene - vigtige Spørgsmaal om Underhusets Privilegier, – et Spørgsmaal, der allerede engang var udsat paa Grund af mange Medlemmers Fraværelse, er rigtig nok nu blevet foreløbig behandlet. imidlertid viste Husets ubetydelige Besætning og de tomme Gallerier, at Jnteressen for hiint Spørgsmaal ikke er større i selve Huset end uden for samme. Af Føielighed imod flere af Kronjuristerne erklærede Sir Robert Peel, at han vel ikke havde forandret sine tidligere, i Forhandlingerne om den Stockdale Hansardske Proces yttrede Meninger, men at han høist ugjerne vilde drive Sagen til det yderste, og desaarsag ønskede at forskaffe sig Vished om Domstolene vilde anerkjende den retlige Grund til Husets Privilegier. (Parlementet paastaaer nemlig at det af egen Magtfylde kan sætte Personer, der forsee sig imod dets Mandater, i Fængsel.) Skulde Domstolene negte denne Ret, saa var der kun en Udvei tilbage, nemlig: forfatte en Parlementsact, der udvidede Husets nødvendige Myndighed, og der paa en mere virksom Maade kunde afhielpe Mangelen af dets Auctoritet under Sessionernes Mellemtider.
Viborger Samler, 1843-03-27
Fra Dublin meldes under 15de Marts, at det af Daniel O'Connell stillede Andragende om at Repealpetitionen den 21de skulde forelægges Parlementet, fandt i Municipalforsamlingen en stærk Modstand af Purcell, der fandt det høist urigtigt at paalægge Folket Pengeoffre forat gaae paa Jagt efter unyttige og haabeløse Foretagender. Rolighed var bedre for Jrland end Higen og Stræben efter Noget, der ikke kunde opnaaes.
Viborger Samler, 1843-03-27
Morning Advertiser meddeler fra Frankfurt an Main en Correspondentefterretning angaaende en Note fra det russiske Cabinet til det preussiske om den af sidstnævnte Cabinet forlangte Udvidelse af den bevilgede Toldnedsættelse paa alle de tydske Toldforeningsstaters Producter, hvorhos Correspondenten tillige bemærker, at han vel ikke saae sig istand til at meddele Notens bogstavelige Text, men indestod for Nøiagtigheden af det af ham meddeelte Jndhold. Det hedder i denne Note, at St. Petersborger Cabinettet er overrasket over det preussiske Cabinets Opfordring, da Rusland vel var underrettet om Existencen af visse Handelstractater imellem flere tydske Fyrster, iblandt hvilke ogsaa Kongen af Preussen, men at Rusland ingenlunde kunde anerkjende Tilværelsen af Toldforeningen som et forenet politiskt Samfund, med hvilket Rusland, kunde afslutte Tractater. Ei heller kunde Rusland anerkjende Kongen af Preussens Ret til, i hans Allieredes souveraine tydske Fyrsters - Navn at føre Underhandlinger og slutte Overeenskomster; thi selve Forbundet var ikke berettiget til i sine udvortes Forhold at antage Characteren af et forenet politiskt Legeme, efterdi den oplyste Forsamling - Wienercongressen - der havde skabt det tydske Forbund, stedse havde opretholdt det Princip, at Tydsklands Forfatning skulde være et Forbund imellem de souveraine Stater (Statsforbund). Med Bekymring bemærkede man en Stræben efter at nære den tydske Nationalitets Aand, – en Tendents, som ikke vilde undlade at true de bestaaende Forhold og de mindre tydske Fyrsters Throner, – Fyrster, hvis Souverainitet det var Ruslands store Opgave at sikkre imod enhver dem truende Fare. Denne Note ledsagedes af en egenhændig Skrivelse fra Keiser Nicolaus til Kongen af Preussen.
Viborger Samler, 1843-03-27
Frankerig. Sukkerlovcommissionen har efter lang Discussion ganske opgivet det ministerielle Forslag om at ophæve den indenlandske Sukkerproduction af Runkelroer, og forkastet Lovforslaget med 6 Stemmer imod 1. De fleste Commissionsmedlemmer skulle nu udtale sig for den i den tydske Toldforening antagne Beskatningsmaade, efter hvilken Afgiften paa Runkelrosukker vil stige, naar denne Jndustrie vinder en vis Udstrækning. Men Journalen Commerce erklærer dette System for det sletteste af alle, og haaber at Commissionen vil udtale sig for et andet, der er gunstigere for Søhandelens og Coloniernes Jnteresser. Lamartine yttrede sig i Bureauxforsamlingerne imod Sades Motion om Udelukkelsen af visse Classer af Embedsmænd fra de Deputeredes Kammer. Han sagde iblandt Andet: "J ville ikke længere have i Kammeret saadanne Embedsmænd, som Regjeringen efter Godtbefindende kan entledige fra deres Embeder (amovibles.), fordi J troe at Regjeringen ved at true dem med Entledigelse kan indvirke paa deres Votum og Samvittighed. Men jeg spørge Eder: Ere da de ikke amovible eller Justitsembedsmændene ikke ligeledes afhængige af Regjeringen, Hvor mange kunne J vel anføre iblandt disse, der ikke ønske en anden Ansættelse eller en Befordring: J ville fjerne de politiske Embedsmænd for at lette "Substituts des procureurs du Roie Adgang til Kammeret. Thi det er iblandt disse, at Regjeringen vil opsøge sig sine Candidater, der i Haab om at befordres til Procureur den Roi eller Conseiller a la Cour Royale ville vise sig endnu føieligere imod ethvert Ministerium." - Oppositionen maatte finde Lamartines Anskuelser vægtige.
Viborger Samler, 1843-03-27
Nyeste Postefterretninger. Frankerig. Paris, d. 19de Marts. Ganske uventet har de Deputeredes Kammer forkastet Total=Lovudkastet om en Creditbevilling af 2 Mill. Fres for Bordeaux Teste Jernbanen. Discussionen over samtlige Paragrapher var endt til Fordeel for Compagniet; enhver enkelt Artikel var antagen; desuagtet forkastedes hele Loven med 166 imod 164 Stemmer. Dette uventede Resultat tilskrives de Deputeredes Ligegyldighed; det beklages baade af de ministerielle og af de fleste af Oppositionens Journaler. Da Discussionen aabnedes, vare over 400 Deputerede tilstede; ved den endelige Afstemning havde 80 Deputerede fjernet sig. Modstanderne af Lovforslaget havde imponeret Kammeret. Saaledes erklærede Therbette, at Forslaget var blevet til for at gribe enkelte Bordeaux Handelshuse, der gjorde slette Affairer, under Armene. Udfaldet af dette Anliggende stempler Commerce som et Nederlag for Ministeriet. Ministeriet, sagde Therbette, havde til Hensigt at forskaffe sig ved Antagelsen af dette Lovforslag en ny Jndflydelse paa Valgene. Kammerets Mistillid til Ministeriet har nu engang yttret sig; kun Skade, at denne Mistillid yttrer sig ved dette Anliggende, der er blevet et Livsspørgsmaal for Bordeaux, især efter den paa Guadeloupe stedfundne Ødelæggelse. Flere tilskrive Ministeren Testes Lunkenhed det uheldige Resultat, af Afstemningen. Der tales om at Dumon skal afløse ham. Men Marschall Soult skal have erklæret, at han vilde nedlægge sit Præsidentskab, dersom Teste blev tvungen til at forlade Ministeriet.
Viborger Samler, 1843-03-27
Kongen af Danmark har udnævnt Franskmanden X. Marmier, der meget skal have virket til Udbredelsen af det tydske og danske Sprog i Frankerig, til Ridder af Dannebrog.
Viborger Samler, 1843-03-27
Man paastaaer, at Londonercabinettet har med Hensyn til en Handelstractat imellem England og Spanien tilbudt sidstnævnte Rige saa fordeelagtige commercielle Betingelser, at Spanien endog vilde see sig istand til ei allene at afdrage en Deel af sin Gield, men til endog uden store Vanskeligheder at aabne et nyt Statslaan, Prindsesse Clemmentines Formæling skal feires den 1ste Mai, ved denne Leilighed vil der – saa fortæller man proclameres et Amnestiedeeret for Prinds Ludvig Napoleon og hans Staldbrødre, samt for de politiske Fanger i Mont St. Michel, Doullens o. s. v.
Viborger Samler, 1843-03-27
Spanien. Fra Madrid meldes under 11te Marts, at der tales meget om en Negociation imellem det spanske Cabinet og England, ifølge hvilken de spanske Vine skulle for Fremtiden belægges ved deres Jndførelse i England med en Afgift ad valorem. De andalusiske Vine vilde betale 3 s. pr. Gallon; de cataloniske Nødevine derimod 9d. Ogsaa den engelske Journal the Times melder efter en Skrivelse fra Madrid, at en Cabinetscoureer er fra Madrid afsendt til England med et Forslag fra den spanske Regjering om at aabne de spanske Havne for alle Slags Engelske Bomuldsmanufacta imod en Told af 25 pC., naar England vilde beqvemme sig til en Reduction i Jndførselstolden af spanske Vine, Brændevine og Kornvarer.
Viborger Samler, 1843-03-27
Madrider-Journalerne drage til Felts imod det franske Cabinet, der skal have isinde at vælge en Gemal for Spaniens unge Dronning. Constitutional paastaaer endog, at de nordiske Hoffer vilde tilgive Ludvig Philips Throne dens revolutionaire Oprindelse, dersom det lykkedes sammes Beklæder at bringe istand et Giftermaal imellem Jsabella og Præsidentens Førstefødte.
Viborger Samler, 1843-03-27
Østerrig. Wien, den 18de Marts. De to sidste Lægebulletins Jndhold ere glædelige. Erkehertug Frants Carls Sundhedstilstand er langt bedre. Man har, hedder det i den sidste Bulletin, al Aarsag til at være fornøiet. med Erkehertugens befindende.
Viborger Samler, 1843-03-27
Tyrkiet. Augsb. Allg. Zeit, melder fra den tyrkiske Grændse (10de Marts). Den østerrigske Gesandt i Constantinopel har med den sidste Post erholdt af sit Hof Befaling til at understøtte Ruslands Fordringer. Fremdeles melder samme Blad fra Constantinopel (1ste Marts) at den russiske Gesandt v. Buteniews Haab om at formaae Porten til en Modistration i dens Anskuelser med Hensyn til Servien, og af Porten at erholde en Skrivelse, mere svarende til den russiske Keisers egenhændige Skrivelse, er glippet. Det osmanske Departement for de udenlandske Anliggender har opfordret Buteniew til at afsende Storherrens Svar til Keiser Nicolaus, thi kun af denne kunde Storherren vente en bemærkning eller Svar. Den tyrkiske Regjerings Adfærd maatte synes uforklarlig, saafremt man ikke vidste, hvormeget den stoler paa de Europæiske store Magters Jversyge imod hverandre, og hvormeget den er forvisset om disses Bistand, i en Krig imod Rusland. – Senere Efterretninger fra Constantinopel af 2den Marts melde, at Buteniew har afsendt Portens Svar til St. Petersborg; men at hans holdning tyder paa et afgjørende Skridt. – Efter nye Depeschers Ankomst fra St. Petersborg skal Butemew have havt en meget alvorlig Conference med Sarim Effendi.
Viborger Samler, 1843-03-27
Endelig meldes under 8de Marts fra den walachi ske Grændse: "Vær belavet paa, at – naar Porten ikke giver efter – ville Buteniew og Grev Liewen forlade Constantinopel, og alle diplomatiske Forhold vorde afbrudte med Porten, Andre Privatbreve tilføie, at Alt ved Pruth erholder et krigerskt Udseende.
Viborger Samler, 1843-03-27
Hamborg, den 24de Marts. Londonerposten af 21de Marts er ikke ankommen. Dampskibet, der overbringer den, er Dagsmiddag indtruffet i Curhavn.
Viborger Samler, 1843-03-27
Altona, den 24de Marts. Ogsaa her har man iagttaget det for en Comet antagne Phænomen, og det herværende astronomiske Observatorium vilde meget forpligte Redactionen af Alt. Merc., naar det vilde tilstille Mercuren en Notits derom. - J Alt. Mere, bekjendtgjør F. A. Brockhaus i Leipzig, at der paa hans Forlag vil udkomme i Leipzig fra 1ste April d. A. "Deutsche Allgemeine Zeitung", redigeret af Professor Bülau. Tidenden vil vorde forsendt med alle Poster.
Viborger Samler, 1843-03-27
Om det foranførte Phænomen meldes under 24de Marts fra Hamborg, at det mærkværdige, fra Solen udstrømmende Zodiacal= eller Dyrekreds=Lys sees om Aftenen fra 7 1/2 til Kl. 9 og vil ogsaa blive seet i de første Dage af April. Det viser sig som en lys, skraa imod den venstre Haand opstigende Pyramide fra N. V. til V. S. V.
Viborger Samler, 1843-03-27
J Vogeserne, i Skoven ved Ranlang er dræbt en uhyre stor Vildorne, der veiede 615 s. Dette Dyr blev i meer end 10 Aar forfulgt af Omegnens Jægere; det havde i denne Tid dræbt over 50 Jagthunde, og man har beregnet, at denimod 300 Skud ere afskudte imod det. Ved at undersøge Huden fandtes i samme meere end 2 s. Bly=Kugler og Haal, som ikke havde kunnet trænge igjennem dette een Tomme tykke Pantser.
Viborger Samler, 1843-03-27
Af den i Kjøbenhavn noksom bekiendte Dr. Wollheim er der i denne Tid bragt et nyt Product, "Der Sohn der Elfen, paa det Hamborger Stadtheater. Det havde en rædsom Skjæbne; det blev pedet og trampet til evig Hvile. Publicum var som rasende; det hviede og larmede, og gav sig ikke tilfreds, for den ulykkelige Forfatter traadte fremmed en Bøn om Tilgivelse for det slette Stykke og med den hellige Forsikkring, at han aldrig skulde komme igjen, naar dan ikke kunde komme med noget Bedre.
Viborger Samler, 1843-03-27
Jndenlandske Efterretninger.
Viborger Samler, 1843-03-27
Kjøbenhavn. Ifølge en Beretning i Kjøbenhavnsposten, er det bragt under Ventilation at lade samtlige iaar udcommanderede Krigskibe, som ikke have fast Station her i vore egne Farvande, følges en escadre til Madeira og anløbe Funchal, samt at Briggen Ørnen (Capitainl. Polder) muligviis kunde komme til at gaae til Rio Janeiro og la Plata Floden, dog saaledes at den kunde være hjemme igjen til Efteraaret, medens Briggen St. Jan. (Eptl. Jrminger) kom til at følge Cadetcorvetten vesten og Jrland og paa Krydstour i Nordsøen.
Viborger Samler, 1843-03-27
Det var paa Grund af nogle af den kjøbenhavnske Communes lønnede Revisor gjorte betydelige Udsættelser i Regnskaberne angaaende de ugentlige Beregninger af Arbeidslønnen for Brolægningen, at baade Brolægnings inspecteuren Paulsen og hans Fuldmægtig Bülow fandt det klogest at unddrage sig Sammes Besvarelse ved pludseligt at lægge sig til at døe. Rygtet gaaer, at store Underslæb have fundet Sted, og man nævner endogsaa 200,000 Rbd.; men endnu kan man naturligviis ingen bestemt Mening have derom, og da de Paagjældende nu ere døde og borte, vil det overhovedet blive vanskeligt at komme til noget sikkert Resultat i denne Henseende. Paulsen ansees i Almindelighed for ingen Deel at have havt i selve Bedrageriet; han efterlader sig Jntet, var tvertimod fattig og maatte ofte gjøre Laan hos sin Fuldmægtig. Denne derimod skal efterlade sig en ikke ubetydelig Formue, omendskjøndt hans hele Gage kun var 400 Rbd., og han levede paa en meget brillant Fod. (Dn.)
Viborger Samler, 1843-03-27
Den 24de De paakiendtes i Høiesteret Justitssagen mod Examinatus juris Nathan Jacob Eibeschutz, for at have forledet Andre til at afgive falsk Forklaring, for Retten, og mod P. Emil Hansen for selv at have afgivet saadanne, og blev Førstnævnte dømt til 6 Gange 5 Dages, og den Sidstnævnte til 3 Gange 5 Dages Fængsel paa Vand og Brød.
Viborger Samler, 1843-03-27
J Tirsdags Aftes havde et endnu større Antal Tilskuere end i Mandags indfundet sig til Festinden i Ridehuset. Ogsaa denne Aften vandt Tableauerne en fortjent Anerkjendelse fra Publicums Side, den Kgl. Familie beærede Festen med sin allerhøieste Nærværelse. (Da.)
Viborger Samler, 1843-03-27
En Sag, der har tildraget sig almindelig Opmærksomhed, er Fædrelandets stærke Beskyldninger mod Birkedommeren paa Kjøbenhavns Amts søndre Birk, Justitsr. Friederichsen. En Cand. philos. Lund eiede en Gaard i Valdby, som for nogle Aar siden brændte af. Mistanken faldt paa Lund, og han blev arresteret, men negtede stadigt. En anden under samme Sag arresteret Person, Svend Olsen - tidligere domfældt – afgav imidlertid en Tilstaaelse, at han af Lund var bleven kjøbt til Jldspaasættelse. Denne Tilstaaelse tilbagekaldte han senere, men Lund blev dog paa Grund af den ved endelig Dom kun frifunden for videre Tiltale, hvilken Dom er bleven bekræftet af Overretten. Der er imidlertid meget, som taler for, at Lund er uskyldig, og hvis det er sandt hvad Fædrelandet fremfører om Lunds tyranniske Behandling under Varetægtsarresten, saa kunne vi ikke indsee andet, end at Justitsr. Friederichsen maa vige sit Embede. (Dv.)
Viborger Samler, 1843-03-27
Det er Dr. Kierkegaard, Sognepræst i Pedersborg, ved Sorø, som har vægret sig ved at døbe Børn af Baptister. Cancelliet har ladet ham tilkjendegive, at han (Ah. Av.) ikke kan fritages derfor.
Viborger Samler, 1843-03-27
Nakskov, den 19de Marts. J Fredags havde vi ganske uventet den Glæde, at see en kjær Gjæst i vor Midte, den slesvigske Stænderdeputerede P. H. Lorenzen. Uagtet han kun kom i Forretninger, og vilde reise igjen efter nogle Timers Ophold, rygtedes dog snart hans Ankomst. Endeel Embedsmænd, Borgere og Landmænd indfandt sig for at hilse paa ham, og en Deputation af Borgerrepræsentanterne blev sendt til ham, for at underrette ham om den forsamlede Folkemængdes Ønske: at udbringe et "Leve for ham, hvilket skeete under Kanonernes Løsning og et 9 Gange Hurra. Lorenzen tolkede i faa Ord sin dybe Bevægelse og inderlige Glæde over denne ham saa uventede Æresbeviisning. Nogle Timer efter forlod Lorenzen atter Nakskov, paa hvis Jndvaanere han syntes at have gjort et dybt Jndtryk, og som nu med fordoblet Jnteresse ville følge hans Færd i den haarde Kamp, han har at bestaae, og paa hvis Udfald Danmarks Fremtid saameget beroer. Beretninger om M. L. Nathansens høist lovstridige 5 Gange gjentagne Jndspærring i forskjellige Daarekister, ere nu udkomne i Trykken og faaes i alle Boghandlinger i Hamborg og Altona for 12 s. Cour. Der skal nu, efter Kiel. C. Bl., være tagen den Beslutning, at Troppesamlingen af det 10de Tydske Forbunds armee-Corps ikke skal finde Sted iaar, fordi Oldenborg og Hamborg have erklæret sig utilbøielige dertil. Derimod skal denne Samling paa eet Sted bestemt finde Sted i Aaret 1844 i Kongeriget Hanover.
Viborger Samler, 1843-03-27
Den udenfor Rendsborg Nyholsteenske Port liggende Eiendom der Ankrug, er solgt til Advocat Bendt for 13,000 Rd. Cour.
Viborger Samler, 1843-03-27
Ifølge Flensb. Zeit." er der givet befaling til at istandsætte og modernisere Slottet i Husum, og man forventer, at Hs. Maist. Dronningen vil beboe samme til Sommeren, medens Hs. Maist. Kongen benytter Søbadene paa Föhr.
Viborger Samler, 1843-03-27
Hovedgaarden Uhrup i Voer Herred er solgt af Enkemadame Strange til Hr. Bræmer fra Steenalt for 42,000 Rbd.; i samme Kjøb fulgte Besætningen. (Horf. A.)J Thisted Avis berettes, at den Herre, der for nogle Aar siden saa behændigt tappede en fremmed Chirurg for Vattersoet, har igjen forleden Dag forløst en fornem Bondekone med en Ost, som hun havde gjemt under sit Forklæde; og dog er han hverken Læge eller Chirurg.
Viborger Samler, 1843-03-27
Aalborg, den 24de Marts. Ved Avisens Slutning modtoge vi den Efterretning fra Frederikshavn, at den nedsatte kongl. Commission den 22de De, har afsagt sin Dom i Sagen imod den suspenderede By- og Herredsfoged, Overauditeur Lassen, hvorved han er dømt fra sit Embede desuden i en Mulct af 500 Rbd. samt til at udrede Erstatning og Sagens Omkostninger til et Beløb af ca. 4,000 Rbd. Dommens nærmere Details ere os endnu ubekjendte. (Ab. Av.)
Viborger Samler, 1843-03-27
Udnævnelser. Under 22de Marts er Cand. Theol. K. D. Nøsted beskikket til Missionarius ordinatus ved Colonien Egedesminde, med underliggende Annerer, i Grønland; Cand. Theol. H.F. J. H. Vesterboe til Missionarius ordinatus ved Colonien Julianehaab, med underliggende Annexer, sammesteds. Under 23de d. M. har Hs. Majestæt allernaadigst beskikket: Sognepræst for Lyngby og Albøge Menigheder samt Forstander og første Lærer ved Skolelærer-Seminariet i Lyngby i Aarhuus Stift, N. Sidenius, til Sognepræst for Hesselager Menighed i Fyen; Cand. Theol J. S. A. W. Bang til personel Capellan hos Sognepræsten for Skjelby- og Gundersted Menigheder i Sjælland, Plesner. Under f. D. har Hs. Majestæt allernaadigst forundt Cand. Philos. H. Bloch Titel af Jægermester. Under f. D. har Hs. Majestæt allernaadigst udnævnt Cancellist L. Ring til Fuldmægtig og Cand. Philos. A. P. Christensen til Cancellist under den kongelige Direction for Statsgjælden og den synkende Fond.
Viborger Samler, 1843-03-27
Ledigt Embede. Dauberg, Mønsted og Smollerup Sognekald i Viborg Stift, 400 Rd. (Opslaaet vacant den 22de Marts).
Viborger Samler, 1843-03-27
Handels= og Skibs-Efterretninger. Hamborg, den 24de Marts. Hvedehandelen ligger ganske; Priserne maae noteres nogle Rthlr. lavere. Rug har holdt sig i Prisen; af Byg solgtes meget i Begyndelsen, af Ugen til høiere Priser; senere er Omsætningen ubetydelig. Havre - hvad de bedre Sorter angaaer – fast i Prisen. Ravs søges ikke.